Som generalforsamlingsvalgte revisorer for ovenstående virksomhed skal vi i henhold til ”kunngerð nr. 1 frá 14. oktober 2009 um skráseting av ognum hjá tryggingarfeløgum” (Bekendtgørelse om registrering af aktiver i forsikringsselskaber) erklære os om den af ledelsen udarbejdede opgørelse af de registrerede aktiver, samt om virksomhedens register over disse aktiver.

Vores konklusion udtrykkes med høj grad af sikkerhed.

**Ledelsens ansvar**

Ledelsen er ansvarlig for, at opgørelsen er udarbejdet i overensstemmelse med bekendtgørelsens retningslinjer. Det er endvidere ledelsens ansvar, at registeret opfylder kravene i bekendtgørelsen.

**Revisors ansvar**

Vores ansvar er på grundlag af vores undersøgelsr at udtrykke en konklusion om opgørelsen af registrerede aktiver i alle væsentlige henseender opfylder kravene i bekendtgørelsens §§ 3 og 4, at aktiverne er opgjort til de i bekendtgørelsens § 2, stk. 4, nævnte begrænsede værdier, og at aktiverne opfylder bestemmelserne i § §§ 95-97, 98, stk. 1, §§ 99, 100 samt § 102 i ”løgtingslóg um tryggingarvirksemi”.

Vi har udført vores undersøgelser i overensstemmelse med ISAE 3000, Andre erklæringer med sikkerhed end revision eller review af historiske finansielle oplysninger, samt yderligere krav ifølge færøsk revisor lovgivning, med henblik på at opnå høj grad af sikkerhed for vores konklusion.

Som revisionsfirma er vi underlagt international standard om kvalitetsstyring, ISQC 1, og anvender således et omfattende kvalitetsstyringssystem, herunder dokumenterede politikker og procedurer vedrørende overholdelse af etiske krav, faglige standarder og gældende krav i lov og øvrig regulering.

Vi har overholdt kravene til uafhængighed og andre etiske regler, der bygger på de grundlæggende principper om integritet, objektivitet, faglig kompetence samt fornøden omhu, fortrolighed og professionel adfærd.

Vi har på basis af stikprøver efterprøvet, om aktiver er opgjort og reguleret i overensstemmelse med reglerne for forsikringsselskabers og pensionskassers regnskabsaflæggelse, om der ved opgørelsen er foretaget de begrænsninger der følger af grænserne i §§ 98, stk. 2-4, 99, 100 og 102 i ”løgtingslóg um tryggingarvirksemi”, samt om enkelt aktiver indgår under den rigtige kategori i henhold til aktivtyperne nævnt i §§ 95-97, § 98, stk. 1, §§ 99 og 10 samt 102 i ”løgtingslóg um tryggingarvirksemi”. Ved denne stikprøvevise kontrol har vi påset, at begrænsningerne er opgjort ud fra det af ledelsen udarbejdede skøn over virksomhedens forsikringsmæssige hensættelser, der ikke er omfattet af vores erklæring.

Vi har endvidere kontrolleret, at registeret i alle væsentlige forhold opfylder kravene i §§ 3-4 i ”kunngerð um skráseting av ognum hjá tryggingarfeløgum”, og i §§ 96, 98, stk. 1, 99, 100 og 102 i ”løgtingslóg um tryggingarvirksemi”.

Det er vores opfattelse, at de udførte undersøgelser giver et tilstrækkeligt grundlag for vores konklusion.

# Konklusion

Det er vores opfattelse, at opgørelsen af registrerede aktiver i alle væsentlige henseender opfylder kravene i bekendtgørelsens §§ 3 og 4, at aktiverne er opgjort til de i bekendtgørelsens § 2, stk. 4, nævnte begrænsede værdier, og at aktiverne opfylder bestemmelserne i § §§ 96, 98, stk. 1, 99, 100 og 102 i ”løgtingslóg um tryggingarvirksemi”.